ཡང་ཁོང་ལ་འདི་གའི་སློབ་ཕྲུག་ཚོའི་སྟེང་ནས་རེ་བ་དང་ཡིད་ཆེས་གང་འདྲ་ཞིག་མཐོང་གི་འདུག་གམ་ཞེས་དྲིས་པར།འཛིན་རིམ་བཅུ་གཉིས་ཐོན་པའི་སློབ་མ་ཞིག་གི་ངོས་ཐད་ནས་བསམ་བློ་བཏང་ན།སློབ་མ་ཚོའི་བོད་ཡིག་གི་གནས་ཚད་སྐྱོ་བོ་རེད།འདི་བཙན་བྱོལ་བོད་མིའི་ཤེས་ཡོན་སློབ་གསོའི་ཁྱབ་ཁོངས་སྤྱིའི་གནད་དོན་ཞིག་རེད།ཁོང་ཅག་གི་ཞན་ཆ་དེ་དག་སློབ་གྲྭ་འདི་བརྒྱུད་དེ་ཁ་སྐོང་དང་ཇེ་ལེགས་སུ་གཏོང་མ་ཐུབ་ན།རྗེས་མ་སློབ་གྲྭ་ཐོན་ཏེ་སྤྱི་ཚོགས་ནང་འགྲོ་སྐབས།ཏཱ་ལའི་བླ་མ་མཐོ་སློབ་ཀྱི་མིང་ཆུ་ལ་མི་བསྐུར་བའི་ངེས་པ་མི་འདུགངས་སློབ་ཕྲུག་ཁོ་རང་ཚོར་ཡང་ཞུས་པ་ཡིན།སློབ་གྲྭ་འདིའི་སྒོ་ཐེམ་ལ་གོམ་པ་དང་པོ་སྤོས་པ་ནས་བཟུང་ལས་འགན་ཆེན་པོ་ཞིག་ཕྲག་ཏུ་བབ་ཡོད།དེ་ནི་བཙན་བྱོལ་ནང་གི་མཐོ་སློབ་ཨང་དང་པོའི་སློབ་ཕྲུག་ཡིན་པ་དང་།དེ་བས་གལ་ཆེ་བ་ནི་སློབ་གྲྭ་འདིའི་མཚན་བྱང་དུ་ཏཱ་ལའི་བླ་མའི་མཐོ་སློབ་ཅེས་བཀོད་ཡོད་པ་དེ་བརྗེད་ཉན་གི་མ་རེད།ཅེས་གསུངས་སོང་།